Α.Σ. Προμηθέας Πατρών

Ο Αθλητικός Σύλλογος Πατρών «Προμηθέας» είναι ελληνικό αθλητικό σωματείο που δραστηριοποιείται στην πόλη της Πάτρας, στην Αχαΐα, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1985 και αγωνίζεται με χρώματα το μαύρο και το λευκό και το πορτοκαλί. Το τμήμα του Προμηθέα με τη μεγαλύτερη βαρύτητα είναι αυτό της ανδρικής καλαθοσφαίρισης ενώ ο σύλλογος διατηρεί παράλληλα και θυγατρική ομάδα με την ονομασία «Προμηθέας 2014». Επίσης διαθέτει και γυναικείο τμήμα καλαθοσφαίρισης που συμμετέχει στα τοπικά πρωταθλήματα. Βαρύτητα έχει δοθεί από τον σύλλογο στην ανάδειξη αθλητών από τα σπλάχνα του μέσω του καινοτόμου προγράμματος «ΝΟΥΣ». Επιπλέον, διατηρεί τμήματα εκμάθησης καλαθοσφαίρισης για αγόρια και κορίτσια νεαρών ηλικιών. Ακόμη διαθέτει ενεργά τμήματα επιτραπέζιας αντισφαίρισης (πινγκ-πονγκ) και, πρόσφατα, σκακιού και τοξοβολίας.«Αρχές και Σκοπός του Συλλόγου» , πληροφορίες στον επίσημο ιστότοπο του συλλόγου.

 Τμήμα καλαθοσφαίρισης ανδρών 

Παρά τη μικρή ιστορία του στην πρώτη τη τάξει επαγγελματική κατηγορία, αποτελεί την πιο επιτυχημένη ομάδα καλαθοσφαίρισης της Πάτρας έχοντας κατακτήσει ένα Super Cup ενώ από μία φορά έχει υπάρξει φιναλίστ της Basket League και του Κυπέλλου. Θεωρείται επίσης η πλέον επιτυχημένη ομάδα καλαθοσφαίρισης από την Πάτρα.

 Ιστορική αναδρομή 
 Πρώτα βήματα στις τοπικές κατηγορίες (1986–2009)  
Ο Προμηθέας πραγματοποίησε το ντεμπούτο του στα πλαίσια του Πρωταθλήματος της Γ' Κατηγορίας Ανδρών που διοργανώνει η Ε.Σ.Κ. Αχαΐας-Ηλείας τη χρονιά 1986-87.«Η ιστορία του συλλόγου: Τμήμα μπάσκετ» , πληροφορίες στον επίσημο ιστότοπο του συλλόγου. Κατά το χρονικό διάστημα από το φθινόπωρο του 1987 μέχρι το 1992 βρέθηκε στα γήπεδα της Β' Κατηγορίας. Ακολούθησε μία χρονιά στην Α2 Κατηγορία (1992-93) και στη συνέχεια μια πολυετής θητεία στη Β' Κατηγορία από το 1993 μέχρι την άνοιξη του 1999. Έχοντας υποβιβαστεί, η ομάδα θήτευσε για τη χρονιά 1999-00 στη Γ' Κατηγορία, επιστρέφοντας άμεσα στη Β' Κατηγορία. Εκεί παρέμεινε από το 2000 μέχρι το 2006 οπότε και ξαναυποβιβάστηκε. Κατά το διάστημα αυτό προπονητές διετέλεσαν οι Αγγελόπουλος, Ανδρικάκης, Γεωργόπουλος, Μεταξάς, Τεπετές, Αθανασόπουλος, Κουμανάκος και Λάσκαρης.

Το φθινόπωρο του 2006, με την ομάδα στη χαμηλότερη τοπική κατηγορία, ξεκίνησε μία προσπάθεια αναδιοργάνωσης του συλλόγου. Την περίοδο 2006-07 ο Προμηθέας πέτυχε την άνοδο στη Β' Κατηγορία, επικρατώντας κατά την τελευταία αγωνιστική της Α.Ε. Καλαβρύτων εκτός έδρας με buzzer-beater. Την επόμενη χρονιά, 2007-08, οπότε και καθήκοντα προπονητή ανέλαβε ο Γιάννης Κοτσώνης, οι πατρινοί αναδείχθηκαν Πρωταθλητές στη Β' Κατηγορία. Η λήξη της αγωνιστικής περιόδου 2008-09 βρήκε τον Προμηθέα στη 2η θέση της Α2 Κατηγορίας, πίσω από την πρωταθλήτρια ομάδα του Ολυμπιονίκη Αρχαίας Ολυμπίας, με απολογισμό 23 νίκες και 3 ήττες. Τελικά, μέσω διαδικασίας Playoffs ανήλθε στην Α1 Κατηγορία Αχαΐας-Ηλείας.

 Πορεία στην Α1 ΕΣΚΑΗ (2009–2013) 
Την αγωνιστική περίοδο 2009-10 ο σύλλογος διαγωνίστηκε για πρώτη φορά στην ιστορία του στην κορυφαία τοπική Κατηγορία. Χρησιμοποίησε ως έδρα το Κλειστό Γυμναστήριο «Δημήτρης Τόφαλος», χωρητικότητας 4.150 θεατών, στη συνοικία του Προαστείου. Στην τελική βαθμολογική κατάταξη βρέθηκε στην 8η θέση, έχοντας αντιμετωπίσει 14 αντιπάλους. Τα αποτελέσματα της χρονιάς ήταν 13 νίκες και 13 ήττες. Τη χρονιά αυτή διεξήχθησαν τόσο Play-offs όσο και Play-outs, ωστόσο η πατρινή ομάδα δε συμμετείχε σε καμία από τις δύο διαδικασίες.

Την επόμενη χρονιά 2010-11 ο Γιάννης Κοτσώνης παρέδωσε την τεχνική ηγεσία του συλλόγου στο Νίκο Καραγιάννη. Το Πρωτάθλημα της Α1 Κατηγορίας διοργανώθηκε ξανά με 14 ομάδες, με τον Προμηθέα να τερματίζει στην 5η θέση του τελικού βαθμολογικού πίνακα της κανονικής περιόδου.«Α1 ΕΣΚΑ-Η: Ήρθε η ώρα των μπαράζ», άρθρο στον ιστότοπο TheBest.gr, 19 Απριλίου 2011. Για πρώτη φορά έλαβε μέρος στα Play-offs, όπου κλήθηκε να αντιμετωπίσει την Α.Γ.Ε. Ζακύνθου επιζητώντας δύο νίκες με μειονέκτημα έδρας.«Οριστικά με Προμηθέα η ΑΓΕΖ», άρθρο στον ιστότοπο ImeraZante.gr, 20 Απριλίου 2011. Τελικά δεν κατόρθωσε να πετύχει το στόχο του (80-71 ήττα,«Α1 ΕΣΚΑ-Η: Πρώτο βήμα για τη Ζάκυνθο», άρθρο στον ιστότοπο TheBest.gr, 30 Απριλίου 2011.«Play off Α1 ΕΣΚΑΗ», άρθρο στον ιστότοπο InfoBasket.gr, 1 Μαΐου 2011. 65-63 νίκη,«Α1 ΕΣΚΑ-Η: Ο Προμηθέας ισοφάρισε τη Ζάκυνθο (65-63)», άρθρο στον ιστότοπο Radiogamma.gr, Μάιος 2011. 75-65 ήττα) με τη σειρά να κλείνει 3-2 μαζί με τα αποτελέσματα της κανονικής περιόδου.

Στην αρχή της περιόδου 2011-12 το ρόλο του προπονητή της ομάδας διατήρησε ο Καραγιάννης, αντικατάσταθηκε, ωστόσο, στα μέσα αυτής από τον Κώστα Ντούβα. Ο Προμηθέας τερμάτισε στη 2η θέση της βαθμολογίας της κανονικής περιόδου, περνώντας επιτυχώς στα Play-offs.«Α1 ΕΣΚΑΗ – 26η αγωνιστική», άρθρο στον ιστότοπο InfoBasket.gr, 1 Μαΐου 2012. Στην αρχή αντιμετώπισε την Κρήνη '97 απέναντι στην οποία προηγούταν με δύο νίκες και χρειαζόταν μία ακόμη. Στο πρώτο μεταξύ τους αγώνα η Κρήνη νίκησε με 69-72 φέρνοντας τη σειρά στο 2-1, ωστόσο στη συνέχεια ο Προμηθέας επικράτησε εκτός έδρας με 82-66 περνώντας στα Ημιτελικά. Ο αντίπαλός του εκεί ήταν η Νίκη Προαστείου, απέναντι στην οποία είχε μία νίκη και μία ήττα, αλλά και το πλεονέκτημα έδρας. Κερδίζοντας δύο διαδοχικούς αγώνες με σκορ 63-60 εντός και 77-78 εκτός, προκρίθηκε για πρώτη φορά στην ιστορία του σε Τελικό Αχαΐας-Ηλείας.«Α1 ΕΣΚΑΗ: Προβάδισμα για ΑΓΕΖ, Προμηθέα», άρθρο στον ιστότοπο InfoBasket.gr, 17 Μαΐου 2012.«"Στοιχειωμένη" για τον Προμηθέα η Παναγούλα, 6 στα 6 μετρά η ΑΓΕΖ στις μεταξύ τους αναμετρήσεις στο νησί», άρθρο στον ιστότοπο IonianSports.gr, 14 Φεβρουαρίου 2014. Εκεί τελικά ηττήθηκε από την ομάδα της Ζακύνθου με 80-71 και εφόσον η σειρά έφτασε άμεσα στο 3-0 δεν ακολούθησε άλλος αγώνας.«Α1 ΕΣΚΑ-Η: Πρωταθλήτρια η ΑΓΕ Ζακύνθου», άρθρο στον ιστότοπο TheBest.gr, 26 Μαΐου 2012. Έτσι ο Προμηθέας τερμάτισε οριστικά δεύτερος, χάνοντας την άνοδο στη Γ' Εθνική.

Την αγωνιστική χρονιά 2012-13 ο Προμηθέας άλλαξε έδρα σε ό,τι αφορά το ανδρικό τμήμα, μεταφέροντας τους εντός έδρας αγώνες του στο μικρότερο Κλειστό Γήπεδο της Ε.Α.Π. Ο Ντούβας παρέμεινε προπονητής στην ομάδα για το μεγαλύτερο μέρος της χρονιάς, για να αντικατασταθεί στις τελευταίες αγωνιστικές από το Χρήστο Μήλα. Η λήξη της κανονικής περιόδου βρήκε την ομάδα στην 3η θέση σε σύνολο 14 ομάδων με απολογισμό 20 νίκες και 6 ήττες. Ισοβάθμισε με την Παναχαϊκή και το Ήφαιστο/Αχιλλέα Αιγιαλείας, ωστόσο τοποθετήθηκε υψηλότερα από αυτούς λόγω των μεταξύ τους αποτελεσμάτων. Στη συνέχεια ακολούθησε η διαδικασία των Play-offs όπου διασταυρώθηκε με την Α.Ε. Αγυιάς στους Προημιτελικούς. Χρειάστηκε μία νίκη (89-65) «Ολοκλήρωση της αγωνιστικής περιόδου για την ανδρική ομάδα», άρθρο στον επίσημο ιστότοπο της Α.Ε. Αγυιάς, 28 Απριλίου 2013. για να περάσει στους Ημιτελικούς. Εκεί βρέθηκε αντιμέτωπος με το Γλαύκο Πατρών, τον οποίο και απέκλεισε μετά από δύο διαδοχικές νίκες (75-77, 74-64).«Α1 ΕΣΚΑΗ: Στον τελικό η Νίκη Προαστείου», άρθρο στον ιστότοπο BasketWorld.gr, 17 Μαΐου 2013.«Προμηθέας - Γλαύκος: 74-64», άρθρο στον επίσημο ιστότοπο του συλλόγου, Μάιος 2013. Με τον τρόπο αυτό πέρασε για δεύτερη συνεχόμενη χρονιά στους Τελικούς όπου διεκδήκησε τον τίτλο του Πρωταθλητή απέναντι στη Νίκη Προαστείου. Στη σειρά μπήκε με μειονέκτημα έδρας, ενώ η Νίκη προηγούταν ήδη με δύο νίκες. Ο Προμηθέας δεν υπέκυψε εύκολα αφού με δύο διαδοχικές νίκες (65-75 και 65-55) «BINTEO: Νίκη Πρ. - Προμηθέας 65-75», άρθρο στον ιστότοπο Ilia-sport.gr, 29 Μαΐου 2013.«Α1 ΕΣΚΑΗ – Ο Προμηθέας το πήγε σε 3ο ματς!», άρθρο στον ιστότοπο ImeraZante.gr, 30 Μαΐου 2013. έστειλε τη σειρά σε πέμπτο παιχνίδι. Ύστερα από ένα δραματικό αγώνα που οδηγήθηκε στην παράταση, ήταν τελικά η Νίκη εκείνη που κατέκτησε το Πρωτάθλημα επικρατώντας με 85-77.«Η Νίκη Προαστείου πανηγυρίζει την άνοδο στην Γ΄ Εθνική», άρθρο στον ιστότοπο PatrasTimes, 1 Ιουνίου 2013.

 Διαδοχικές άνοδοι (2013–2015) 
Τον Ιούνιο του 2013 ξεκίνησε η συνεργασία του Προμηθέα με τον προπονητή Μάκη Γιατρά, ενώ ο προκάτοχός του, Χρήστος Μήλας, παρέμεινε ως άμεσος συνεργάτης του.

Το ίδιο καλοκαίρι η Νίκη Προαστείου, πρωταθλήτρια Αχαΐας-Ηλείας την προηγούμενη χρονιά,«ΕΣΚΑ-Η: Η Νίκη Προαστείου στη Γ’ εθνική…», άρθρο στον ιστότοπο InfoBasket.gr, 1 Ιουνίου 2013. ανακοίνωσε την επιθυμία της να μην αγωνιστεί σε εθνικό επίπεδο. Επόμενος επιλαχών για άνοδο ήταν ο δευτεραθλητής Προμηθέας που αρχικά αρνήθηκε καθώς ο προγραμματισμός της ομάδας είχε ήδη αρχίσει να υλοποιείται με άλλα δεδομένα.«Νίκη Προαστείου: Δεν κατεβαίνει στη Γ' Εθνική!», άρθρο στον ιστότοπο ImeraZante.gr, 17 Ιουνίου 2013. Προς τα τέλη Ιουλίου, ωστόσο, η πατρινή ομάδα άλλαξε στάση, αποδέχθηκε την πρόσκληση της Ε.Ο.Κ. για άνοδο ξεκινώντας άμεσα επανασχεδιασμό.«Ο Προμηθέας στη Γ' Εθνική», άρθρο στον ιστότοπο TheBest.gr, 24 Ιουλίου 2013.«Προμηθέας Πατρών: Οριστικά στη Γ’ Εθνική», άρθρο στον ιστότοπο OnSports.gr, 25 Ιουλίου 2013.

Τα βήματα ενίσχυσης από την πλευρά του συλλόγου αποδείχθηκαν παραπάνω από ουσιαστικά κατά την παρθενική του παρουσία στο επίπεδο της Γ' Εθνικής Κατηγορίας. Στα πλαίσια του 1ου Ομίλου Νότου για την αγωνιστική περίοδο 2013-14, ο Προμηθέας κατέκτησε με την πρώτη του προσπάθεια την κορυφή του τελικού βαθμολογικού πίνακα και συνεπώς την άνοδο στη Β' Εθνική Κατηγορία.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014. Η συγκομιδή της χρονιάς ήταν 21 νίκες και 3 ήττες, ενώ η ομάδα ολοκλήρωσε τη χρονιά αήττητη εντός έδρας.«Πρόγραμμα και Βαθμολογία Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ αναδείχθηκε ο Γιάννης Ντιμπ (348 πόντοι),«Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014. ο οποίος αξιοσημείωτα στη διάρκεια της χρονιάς είχε την ατυχία να τραυματιστεί σοβαρά στο κεφάλι στη διάρκεια αγώνα, πέφτοντας θύμα οπαδικής βίας.«Προμηθέας: Ο Γιάννης Ντιμπ δέχθηκε έναν κάδο απορριμμάτων στο κεφάλι», άρθρο στον ιστότοπο TheBest.gr, 23 Δεκεμβρίου 2013.«Η επίθεση με κάδο στον Ντιμπ», άρθρο στον ιστότοπο Gazzetta.gr, 23 Δεκεμβρίου 2013.

Στην κλήρωση της Β' Εθνικής για την αγωνιστική περίοδο 2014-15 ο Προμηθέας τοποθετήθηκε στον Όμιλο Βορρά. Η επίσημη δικαιολογία της Ε.Ο.Κ. ήταν πως ο Προμηθέας αντικαθιστούσε την ομάδα της Λιβαδειάς η οποία προωθήθηκε στην Α2 Εθνική μετά τον υποβιβασμό του Ικάρου Καλλιθέας.«Ο Προμηθέας στον...Βορρά!» , άρθρο στον ιστότοπο BasketBlog.gr, 10 Σεπτεμβρίου 2014. Ωστόσο σχεδόν όλες οι υπόλοιπες ομάδες του Ομίλου εξέδωσαν κοινή ανακοίνωση διαμαρτυρίας καθώς από γεωγραφική άποψη η απόφαση αυτή ήταν σαφώς παράδοξη και αύξανε τα έξοδα μετακίνησης των σωματείων αντί να τα ελαχιστοποιεί.«Διαμαρτύρονται για τον… βόρειο Προμηθέα», άρθρο στον ιστότοπο SuperBasket.gr, 12 Σεπτεμβρίου 2014.

Στο αγωνιστικό κομμάτι ο Προμηθέας συνέχισε τις πολύ καλές του επιδόσεις ολοκληρώνοντας τη χρονιά με 24 νίκες και 2 ήττες (μία εντός και μία εκτός έδρας).«Πρόγραμμα και Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Για δεύτερη συνεχόμενη χρονιά αναδείχθηκε Πρωταθλητής, κερδίζοντας παράλληλα εισιτήριο ανόδου στο επόμενο επίπεδο.«Στην Α2 Εθνική ο Προμηθέας Πατρών», άρθρο στον ιστότοπο TheBest.gr, 10 Μαΐου 2015. Κορυφαίος σκόρερ της χρονιάς για την ομάδα, αλλά και του συνόλου της Β' Εθνικής Κατηγορίας αναδείχθηκε ο Έλληνας γκαρντ Νίκος Πέττας (576 πόντοι).«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.

 Α2 Εθνική (2015–2016) 
Η ομάδα του ΑΣΠ Προμηθέα προχωράει μέσα στο καλοκαίρι του 2015 στην απόκτηση των Νοέα, Κουμπούρα, Γερομιχαλού, Τσάμη, Αλίχοτζιτς, Πάνος. Η ομάδα συμμετέχει για πρώτη φορά στο Κύπελλο Ελλάδας και φτάνει στους 10 του θεσμού αποκλείοντας Κύμη και Δούκα εκτός έδρας και Καβάλα στην έδρα της, ενώ αποκλείεται από την Κηφισιά.

Η ομάδα του ΑΣΠ Προμηθέα την αγωνιστική χρονιά 2015-2016 συμμετείχε στο πρωτάθλημα της Α2 εθνικής και κατέλαβε την 4η θέση στην κανονική περίοδο με ρεκόρ 19 νίκες και 9 ήττες (11-3 εντός και 8-6 εκτός) και διαφορά πόντων 2.159-1.980. Στα play-off ανόδου απέκλεισε με 3-2 νίκες τον Εθνικό ΟΦΠΦ, κερδίζοντας στο 5ο και καθοριστικό παιχνίδι με 68-60 μέσα στην Καλλιθέα και προκρίθηκε στον Τελικότων play-off της Α2 Εθνικής, όπου και ηττήθηκε από το Φάρο Κερατσινίου με 88-78 και συνολικό σκορ 3-0, με αποτέλεσμα να καταλάβει τελικά την 3η θέση. Ύστερα, όμως, από την άρνηση του Φάρου Κερατσινίου να αγωνιστεί στη Α1 Εθνική, η διοίκηση του ΑΣΠ Προμηθέα, ανακοινώνει με δελτίο τύπου στις 04/07/2016 την απόφαση της συμμετοχής της ανδρικής ομάδας του συλλόγου, στο πρωτάθλημα της Basket League ΣΚΡΑΤΣ.

 Η πρώτη χρονιά στη Basket League (2016-2017) 
Η ομάδα του Προμηθέα Πάτρας προσλαμβάνει τον Νίκο Βετούλα ως head coach, τον οποίο και πλαισιώνει με βοηθούς προπονητές τους Γιάννη Ελευθεριάδη, Γιώργο Σταθάτο και Κώστα Ντούβα, ενώ ο πρώην προπονητής Μάκης Γιατράς γίνεται Αθλητικός Διευθυντής, ενώ, παράλληλα, επιστρέφει μετά από 3 χρόνια στο "Δημ.Τόφαλος". Η ομάδα μετατρέπεται σε «Προμηθέας Πατρών ΚΑΕ» και προχωράει το καλοκαίρι του 2016 στην απόκτηση των Γκίκα, Faye, Σαρικόπουλου, Johnson, Carter, Moore, Γράβα και Franke, ενώ κατά τη διάρκεια της σεζόν προσθέτει ακόμα τους Clarc, Anderson, Kromah, Todić, Dickerson, Jones, Blassingame και Jaxen. Στα μέσα Δεκεμβρίου λύνεται η συνεργασία με τον Νίκο Βετούλα και προπονητής αναλαμβάνει ο Βαγγέλης Αγγέλου με νέο βοηθό το Θανάση Γιαπλέ, ενώ συνεχίζουν οι Γιάννης Ελευθεριάδης και Κώστας Ντούβας.

Συμμετείχε για 2η φορά στο Κύπελλο Ελλάδας και έφτασε -και πάλι- στους 10 του θεσμού αποκλείοντας Τρίκαλα και Δούκα εκτός έδρας, ενώ αποκλείστηκε από τον Κόροιβο στην Αμαλιάδα.

Η ομάδα του Προμηθέα Πάτρας την αγωνιστική χρονιά 2016-2017 συμμετείχε στο πρωτάθλημα της STOIXIMAN.GR Basket League και κατέλαβε την 9η θέση με 10 νίκες και 16 ήττες (6-7 εντός και 4-9 εκτός) και διαφορά πόντων 1.856-1.931.

 Αγωνιστική περίοδος (2017-2018) 
Την τεχνική ηγεσία του Προμηθέα Πάτρας αναλαμβάνει ο -κατά την προηγούμενη χρονιά αθλητικός διευθυντής- Μάκης Γιατράς, που πλαισιώνεται από τους βοηθούς προπονητές Ελευθεριάδη, Ντούβα και Σουφλιά και το γυμναστή Λαψάνη, ενώ team manager αναλαμβάνει ο Κώστας Ρακιντζής. Η ομάδα ανανεώνει τη συνεργασία της με Γκίκα, Γερομιχαλό, Γράβα και Faye, κάνει επαγγελματικά συμβόλαια σε Βύρλα και Σκούφη και προχωράει το καλοκαίρι του 2017 στην απόκτηση των Τουτζιαράκη, Σαλούστρου, Δημάκου, Releford, Evans, Lypovyy,Milocevic, Hall, Ellis, Murry και Prather.

Συμμετείχε για 3η φορά στο Κύπελλο Ελλάδας και έφτασε -και πάλι- στους 10 του θεσμού αποκλείοντας τον Κόροιβο στον Πύργο και το Λαύριο εντός έδρας, ενώ αποκλείστηκε από τον Κολοσσό στη Ρόδο.

Η ομάδα του Προμηθέα Πάτρας την αγωνιστική χρονιά 2017-2018 συμμετείχε στο πρωτάθλημα της STOIXIMAN.GR Basket League, όπου κατέλαβε την 3η θέση στην κανονική περίοδο με 17 νίκες και 9 ήττες (10-3 εντός και 7-6 εκτός) και διαφορά πόντων 2.081-2.013. Η χρονιά ξεκίνησε εντυπωσιακά με μεγάλη νίκη στην Πυλαία επί του ΠΑΟΚ με 73-79 και σημαδεύτηκε από μεγάλες νίκες κατά την διάρκεια της σεζόν επί παραδοσιακών δυνάμεων του ελληνικού μπάσκετ (Προμηθέας-ΑΡΗΣ 70-40 για την 7η αγωνιστική, Προμηθέας-ΑΕΚ 69-66 για την 11η αγωνιστική, Προμηθέας-ΠΑΟΚ 81-68 για την 14η αγωνιστική και ΑΕΚ-Προμηθέας 75-76 για την 24η αγωνιστική). Στην προημιτελική φάση των play-off απέκλεισε με 2-0 νίκες (75-70 και 79-77) το Λαύριο Megabolt. Στα ημιτελικά αποκλείστηκε με 0-3 ήττες (71-108, 88-89 , σ'εναν αγώνα που άγγιξε το break μέσα στο ΣΕΦ, και 56-89) από τον Ολυμπιακό. Τελικά, κατέλαβε την 4η θέση, αφού στον Μικρό Τελικό ηττήθηκε με 0-3 (79-81, 61-100 και 79-91) από τον ΠΑΟΚ και εξασφάλισε για πρώτη φορά στην ιστορία της, την συμμετοχή της σε ευρωπαϊκή διοργάνωση(BASKETBALL CHAMPIONS LEAGUE).

 Έδρα / Διοίκηση 
Έδρα του ανδρικού τμήματος του συλλόγου είναι το Κλειστό Γυμναστήριο Δημήτριος Τόφαλος και μπορεί να φιλοξενήσει έως περίπου 5.500 θεατές.«Εγκαταστάσεις Μπάσκετ» , πληροφορίες στον επίσημο ιστότοπο του συλλόγου. Πρόεδρος του διοικητικού συμβουλίου είναι ο Βαγγέλης Λιόλιος, παιδίατρος και επιχειρηματίας στο επάγγελμα, ενώ έφορος του τμήματος είναι ο Τάσος Χρυσανθόπουλος.«Διοίκηση» , πληροφορίες στον επίσημο ιστότοπο του συλλόγου.«Λιόλιος Ευάγγελος», πληροφορίες στον ιστότοπο «Πρόσωπα της Χρονιάς».

 Περίοδοι σε εθνικές κατηγορίες 
ΠερίοδοςΚατηγορίαΘέσηΘέση POfΚορυφαίος Σκόρερ ΚΠΚύπελλοΕυρωπαϊκές διοργανώσεις2013-14 4Γ' Εθνική 1  -         21-3 - -Γιάννης Ντιμπ - - -  -  -2014-15 3Β' Εθνική 1 - 24-2 - - Νίκος Πέττας - - -  -  -2015-16 2Α2 Εθνική 3 8 19-9 3-5 -Νίκος ΠέτταςΒ' φ./3η αγ. 3-1 -  -  -2016-171Α1 Εθνική9 -10-16 --McKenzie MooreΒ'φ/3η αγ.2-1 - - -2017-181Α1 Εθνική3817-92-64Mouhammad FayeΒ'φ/3η αγ.2-1 - - -2018-191Α1 Εθνική41116-105-62Προημιτελικά1-1BCLΦάση των 169-72019-201Α1 Εθνική 4 - 12-7 Δεν διεξήχθησαν - -Φιναλίστ -EuroCup* Προημιτελικά 10-6
*Η διοργάνωση του Eurocup ακυρώθηκε το Μάρτιο του 2020 λόγω της πανδημίας του COVID-19. Οι προημιτελικοί μεταξύ του Προμηθέα και της Τόφας δεν πραγματοποιήθηκαν.

Πορεία στην Α1 Εθνική συνοπτικά
Θέση171819201 2234445 6  7 8 9910 11 12 13 14 

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο Πέτρος Γερομίχαλος  Βασίλης Γιαννικόπουλος Δημήτρης Κατιάκος  Φάνης Κουμπούρας  Γιώργος Λάππας  Σωκράτης Μαναβόπουλος  Πέτρος Νοέας  Νίκος Πέττας  Θανάσης Σουφλιάςπλαίσιο|20x20εσΝίκος Γκίκαςπλαίσιο|20x20εσΧρήστος Σαλούστροςπλαίσιο|20x20εσΆγγελος Τσάμηςπλαίσιο|20x20εσΓιάννης ΧαμηλόςΕθνΟνοματεπώνυμοπλαίσιο|20x20εσΖήσης Σαρικόπουλοςπλαίσιο|20x20εσΝώντας Παπαντωνίου   Φάχρο Αλίχοτζιτς  Γιάννης Ντιμπ  Στιβ Πάνος  Βλάντο Πέτροβιτς-Στεργίου   Τριαντάφυλλος Τζακόπουλοςπλαίσιο|20x20εσMouhammad Fayeπλαίσιο|20x20εσMcKenzie Mooreπλαίσιο|20x20εσMilan Miloševićπλαίσιο|20x20εσTrevor RelefordOleksandr Lypovyyπλαίσιο|20x20εσOctavius Ellis
<div style="clear: both">
+ΠροπονητέςΕθνΟνοματεπώνυμοΘητεία  Γιάννης Κοτσώνης 2007-2010  Νίκος Καραγιάννης 2010-2012  Κώστας Ντούβας 2012-2013  Χρήστος Μήλας 2013  Μάκης Γιατράς  2013-2016  Νίκος Βετούλας  2016  Βαγγέλης Αγγέλου  2016-2017  Μάκης Γιατράς  2017-σήμερα
<div style="clear: both">

Το ρόστερ του Προμηθέα Πατρών για την αγωνιστική περίοδο 2017-18 συνθέτουν οι παρακάτω αθλητές:
+Α.Σ. Προμηθέας Πατρών - roster 2017 - 2018 ΠαίχτεςΘέσηΑρίθμησηΎψοςΈτος γέννησηςLANGSTON HALLPG211.931991ΝΙΚΟΣ ΓΚΙΚΑΣPG081.851990ΧΡΥΣΟΣΤΟΜΟΣ ΣΑΝΔΡΑΜΑΝΗΣPG/G161.952000TREVOR RELEFORDG121.831987ΑΝΔΡΕΑΣ ΣΚΟΥΦΗΣG071998ΓΙΑΝΝΗΣ ΔΑΜΑΚΟΣG131,931990OLEKSANDR LYPOVYYG/SF032.001991ΧΡΗΣΤΟΣ ΣΑΛΟΥΣΤΡΟΣG/SF152.021990MILAN MILOSEVICPF442.051985ΠΑΝΑΓΙΩΤΗΣ ΓΚΑΤΖΙΟΣPF202.022000MOUHAMMED FAYEPF112.081985ΠΕΤΡΟΣ ΓΕΡΟΜΙΧΑΛΟΣPF102.021994SEAN EVANSPF/C052.031988ΣΤΑΥΡΟΣ ΤΟΥΤΖΙΑΡΑΚΗΣC042.101987
Προπονητής: Μάκης Γιατράς
Ενημέρωση: 3/11/2017                                                      

 Πρόγραμμα «ΝΟΥΣ» 
Ο Προμηθέας Πατρών δίνει μεγάλη βαρύτητα στις ακαδημίες του.Έχει εκπονήσει και με μεγάλη επιτυχία έχει εφαρμόσει  το πρωτοποριακό για τα ελληνικά δεδομένα  πρόγραμμα «ΝΟΥΣ»,ένα πρόγραμμα υποτροφιών το οποίο ως στόχο έχει να "καλλιεργήσει" αθλητές και να τους δώσει τα απαιτούμενα εχέγγυα για να πετύχουν τον στόχο τους και αργότερα να επανδρώσουν την ομάδα και ίσως κάποια μέρα και την εθνική.

 Ε.Α. Προμηθέας 2014 
Ο Προμηθέας Πατρών διατηρεί επίσης θυγατρική ομάδα καλαθοσφαίρισης, με άρρενες παίκτες νεαρότερης ηλικίας, με την ονομασία «Ένωση Αθλοπαιδιών Προμηθέας 2014». Κατά την αγωνιστική περίοδο 2015-16 αυτή λαμβάνει μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.Κ. Αχαΐας-Ηλείας.

 Ακαδημίες (παιδικό, εφηβικό), τίτλοι και διακρίσεις 
 2015-2016 
Η Εφηβική ομάδα του συλλόγου κατέκτησε -για πρώτη φορά στην ιστορία της- αήττητη (25-0) το Πρωτάθλημα Παίδων της ΕΣΚΑ-Η 2015-16, ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στη Λευκάδα, και κέρδισε την πρόκρισή της στην τελική φάση του Πανελληνίου Πρωταθλήματος Εφήβων (Final 6), στην Καστοριά, όπου και κατέλαβε την 4η θέση, με 2 νίκες και 3 ήττες.

Επίσης, η παιδική ομάδα του συλλόγου κατέκτησε -για 2η συνεχόμενη φορά- αήττητη (27-0) το Πρωτάθλημα Παίδων της ΕΣΚΑ-Η 2015-16. ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στο Κιάτο, και κέρδισε την πρόκρισή της στην τελική φάση του Πανελληνίου Πρωταθλήματος Παίδων (Final 6), στα Τρίκαλα, όπου και κατέκτησε τη 2η θέση και το ασημένιο μετάλλιο, με 4 νίκες και 1 ήττα.

 2016-2017 
Η Eφηβική ομάδα του συλλόγου κατέκτησε -για 2η συνεχόμενη φορά- αήττητη (24-0) το Πρωτάθλημα Εφήβων της ΕΣΚΑ-Η 2016-17, ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στην Πάτρα, και κέρδισε την πρόκρισή της στην τελική φάση του Πανελληνίου Πρωταθλήματος Εφήβων (Final 6), στην Κατερίνη, όπου και κατέλαβε την 4η θέση με 2 νίκες και 3 ήττες.

Επίσης, η Παιδική ομάδα του συλλόγου κατέκτησε -για 3η συνεχόμενη φορά- αήττητη (24-0) το Πρωτάθλημα Παίδων της ΕΣΚΑ-Η 2016-17, ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στην Πρέβεζα, και κέρδισε την πρόκρισή της στην τελική φάση του Πανελληνίου Πρωταθλήματος Παίδων (Final 6), στο Μεσολόγγι, όπου και κατέλαβε την 4η θέση με 2 νίκες και 3 ήττες.

 2017-2018 
Η Eφηβική ομάδα, που στις αρχές του 2017 συμμετείχε στον 1ο Προκριματικό Όμιλο της Euroleague (Adidas Next Generation Tournament ) στην Οσπιταλέτ της Ισπανίας, κατέκτησε -για 3η συνεχόμενη φορά- αήττητη (24-0) το Πρωτάθλημα Εφήβων της ΕΣΚΑ-Η 2017-18, ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στo Λέχαιο, και κέρδισε την πρόκρισή της στην τελική φάση του Πανελληνίου Πρωταθλήματος Εφήβων (Final 6), στην Χερσόνησο του Ηρακλείου, όπου και κατέκτησε την 2η θέση και το αργυρό μετάλλιο με 4 νίκες και 1 ήττα. Παράλληλα, οι Έφηβοι αθλητές του πρότυπου προγράμματος αθλητικών υποτροφιών "ΝΟΥΣ" του Συλλόγου κατέκτησαν με τα "Εκπαιδευτήρια Πάνου" το χρυσό μετάλλιο στο Πανελλήνιο Πρωτάθλημα Λυκείων στα Κρέσταινα της Ηλείας.

Επίσης, η Παιδική ομάδα του Συλλόγου κατέκτησε -για 4η συνεχόμενη φορά- αήττητη (25-0) το Πρωτάθλημα Παίδων της ΕΣΚΑ-Η 2017-18, ενώ στη συνέχεια κατέκτησε –και πάλι αήττητη- την πρωτιά του Β΄ (Επαρχιακού) Ομίλου, που διεξήχθη στην Πάτρα, και κέρδισε την πρόκρισή της στην τελική φάση του Πανελληνίου Πρωταθλήματος Παίδων (Final 6), στο Αγρίνιο, όπου και κατέκτησε την 3η θέση και το χάλκινο μετάλλιο με 3 νίκες και 2 ήττες.

 Σκακιστικό τμήμα 
Η επίσημη έδρα του σκακιστικού τμήματος του Προμηθέα βρίσκεται στο Επιστημονικό Πάρκο Πατρών και είναι εύκολα προσβάσιμη στους κατοίκους της βόρειας ειδικά πλευράς της πόλης.«Τοποθεσία» , πληροφορίες στον επίσημο ιστότοπο του τμήματος.

Κάθε χρόνο ο σύλλογος διοργανώνει Πρωτάθλημα Επαγγελματικών Τάξεων, στο οποίο οι συμμετέχοντες συγκροτούν ομάδες βάσει της επαγγελματικής τους ιδιότητας.«7o Επαγγελματικών Τάξεων» , άρθρο στον επίσημο ιστότοπο του τμήματος, 30 Δεκεμβρίου 2015.

 Τμήμα επιτραπέζιας αντισφαίρισης 
Το τμήμα επιτραπέζιας αντισφαίρισης (πινγκ-πονγκ) επαναλειτούργησε μετά από κάποια περίοδο αδράνειας το 2010.«Επιτραπέζια Αντισφαίριση (Πινγκ – Πονγκ)», πληροφορίες στον επίσημο ιστότοπο του συλλόγου. Οι προπονήσεις πραγματοποιούνται στο χώρο του 4ου Επαγγελματικού Λυκείου Πάτρας.«Προπονητήριο Συλλόγου», πληροφορίες στον επίσημο ιστότοπο του συλλόγου. Προπονήτρια του συλλόγου είναι η Κατερίνα Βασιλογάμβρου, διπλωματούχος καθηγήτρια  φυσικής αγωγής του Πανεπιστημίου Αθηνών με ειδικότητα στην επιτραπέζια αντισφαίριση, που έχει διατελέσει ομοσπονδιακή προπονήτρια των εθνικών ελληνικών ομάδων Ελπίδων, Νεανίδων και Κορασίδων.«Κατερίνα Βασιλόγαμβρου», πληροφορίες στον επίσημο ιστότοπο του συλλόγου.

 Τμήμα τοξοβολίας 

 Παραπομπές 

 Εξωτερικοί σύνδεσμοι 





 Πρώην επίσημος ιστότοπος του Α.Σ. Προμηθέας Πατρών
 Πρώην επίσημος ιστότοπος του σκακιστικού τμήματος του Α.Σ. Προμηθέας Πατρών

Κατηγορία:Α.Σ. Προμηθέας Πατρών
Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1985
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σύλλογοι τοξοβολίας
Προμηθεας Πατρων Γυναικων